บุฟเฟต์ห้องอาหารปทุมมาศอยู่ชั้น 1 ของโรงแรมค่ะ อยู่ใกล้กับห้องอาหารจีน ครั้งนี้มาลองช่วงดินเนอร์ วันศุกร์และเสาร์จะเน้นอาหารทะเล มีทุกอย่างทั้งแบบเย็น ปรุงตามสั่ง และซาซิมิ 

บอกเลยว่าอาหารทะเลที่นี่สดทุกอย่างมีสเตชั้นที่ให้เลือกตักอาหารทะเลแล้วเลือกให้ทำตามใจได้เลยนะ ทั้งทอด ผัด ย่างและนึ่ง รอไม่นานค่ะ พนักงานพร้อมมากๆเลย

โซนที่พลาดไม่ได้เลยสำหรับที่นี่คืออาหารไทย ขอบอกว่าอาหารหลากหลายทั้งคาวหวาน และเด็ดมาก มีทั้งนำพริก ขนมจีน อาหารทำเสร็จ รสจัดจ้าน น้ำพริกวันนี้มีน้ำพริกกระท้อน กุ้งเสียบ และกะปิ ดีงามทั้ง 3 อย่างอีกเมนูทึ่คาดไม่ถึงคือขนมจีนน้ำยา บอกเลยว่าประทับใจให้สิบดาว คือจัดไปสองค่ะ

ต่อมาคือ กริล สเตชั่น ส่วนนี้มีฟัวกรา เนื้อวัว เนื้อแกะ ทำได้ดีค่ะ แนะนำฟัวกราซอสมะขาม กับเนื้อวัวจิ้มแจ่ว เนื้อแกะของที่นี่เหนียวพอควรเลย 

เครื่องดื่มที่รวมบุฟเฟต์มีแค่ชาร้อนค่ะ แต่ก็มีทั้งชาจีน ชาเขียวหลายๆกลิ่นไม่จำเจนะคะ

ด้วยที่ช่วงนี้เป็นวันแม่ทางโรงแรมก็จัดดอกมะลิและคัพเค๊กให้คุณแม่ทุกโต๊ะ แถมยังมีชวนแขกไปจุดเทียนถวายพระพรที่หน้าโรงแรมด้วย ได้บรรยากาศวันแม่สุดๆค่ะ